— 42 — 



Træk af Plantelivet ved Dammene Aaret rundt, 



I de tre Vintermaaneder Januar, Februar og Marts er Dammene 

 som Regel islagte, og naar Isen smelter bort, sker dette naturligvis 

 først langs Dammenes Nordbredder, idet Solen her faar størst Magt. 

 I den midterste Dam, M, var saaledes i. April 1908 Isen langs Syd- 

 bredden endnu 6 Cm tyk, medens der i Nordsiden var aabent 

 Vand langs Randbæltet. En Følge heraf er, at Nordbreddens 

 Vegetation faar et Forspring. Omend dette i det hele er ret ringe, 

 kan det dog for enkelte Arters Vedkommende, f. Eks. Iris, tydeligt 

 paavises. Naar Isen er afsmeltet, gør Dammene Indtryk af at være 

 adskilligt større end ved Sommertid, idet det blanke Vand gaar 

 helt ind til Bredderne (Fig. 1, 6 og 15). De fjorgamle Skud af 

 Sumpplanterne, som om Vinteren har været indefrosne i Isen, er 

 tildels afbrækkede ved dennes Afsmeltning, og paa den paagældende 

 Associations Plads ser man et Kaos af visne Plantedele, dels endnu 

 faststaaende i Bunden, dels drivende i Vandskorpen (Fig. 14 og 15). 



Medens Isen jo skjuler alt Liv i Vandets Omraade, har selv 

 ved Midvintertid det visne Randbælte af Carex acutiformis friske 

 Skud i Bunden, og under de visne Blade ligger Acrocladium og 

 Marchantia frisk grønne, indfrosne i Is eller Sne. Af vintergrønne 

 Planter paa Bredderne lægger man særlig Mærke til: Bellis per- 

 ennis, Cardamine pratensis, Carex stricta, Cerastium vulgatum, 

 Chaerophyllum temulum, Cirsium palustre, Fragaria vesca, Hiera- 

 cium pilosella, Hypochoeris radicata, Iris, Ranunculus acer, Ve- 

 ronica officinalis. Hypericum tetrapterum har friske Skud fra 

 Bladhjørnerne nogle Cm over Jordoverfladen. — Først sent paa 

 Foraaret tager Udviklingen af Vandplanterne Fart. Det er nævnt, 

 at Potamogeton først midt i Maj begynder at danne Flydeblade. 

 Ga. 1ste Juni har Stum end ikke dannet rigtige Luftblade, og 

 Alisma har vel dannet sine første, men endnu ikke foldet dem ud. 

 Equisetum limosum er netop ved at danne Sidegrene paa Skuddene, 

 og Lysimachia thyrsiflora's Skud har knap naaet en Længde af 

 15 Cm. Det er aabenbart Vandets lave Temperatur, der forsinker 

 disse Planters Udvikling; thi paa Bredderne staar paa denne Tid 

 en Mængde Planter i Blomst, saaledes: Anemone nemorosa, A. 

 ranunculoides, Bellis per ennis, Caltha palustris, Cardamine pratensis, 

 Carex acutiformis, C. Goodenoughii , C. stricta , Chrysosplenium 

 alter nifolium, Fagus, Glechoma hederaceum, Luzula- Arterne, Majan- 

 themum, Poa annua, Ranunculus auricomus , Ribes grossularia, 



